CELEX: 32007D0568
Language: sl
Date: 2007-08-20 00:00:00
Title: 2007/568/ES: Odločba Komisije z dne 20. avgusta 2007 o finančnem prispevku Skupnosti za nujne ukrepe za boj proti atipični kokošji kugi v Združenem kraljestvu leta 2006 (notificirano pod dokumentarno številko C(2007) 3891)

22.8.2007   
            
            
               SL
            
            
               Uradni list Evropske unije
            
            
               L 217/33
            
         
      ODLOČBA KOMISIJE
   
   z dne 20. avgusta 2007
   o finančnem prispevku Skupnosti za nujne ukrepe za boj proti atipični kokošji kugi v Združenem kraljestvu leta 2006
   (notificirano pod dokumentarno številko C(2007) 3891)
   (Besedilo v angleškem jeziku je edino verodostojno)
   (2007/568/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti členov 3(3) in 4(2) Odločbe,
   ob upoštevanju naslednjega:
   
               (1)
            
            
               Da bi se atipična kokošja kuga čim prej izkoreninila, lahko Skupnost finančno prispeva k upravičenim odhodkom države članice pod pogoji iz člena 4(2) Odločbe 90/424/EGS.
            
         
               (2)
            
            
               Finančni prispevek Skupnosti v okviru nujnih ukrepov za boj proti atipični kokošji kugi urejajo pravila, določena v Uredbi Komisije (ES) št. 349/2005 z dne 28. februarja 2005 o določitvi pravil v zvezi s financiranjem nujnih ukrepov in ukrepov za boj proti nekaterim živalskim boleznim s strani Skupnosti v skladu z Odločbo Sveta 90/424/EGS (2).
            
         
               (3)
            
            
               Izbruhi atipične kokošje kuge so se v Združenem kraljestvu pojavili leta 2006. Pojav te bolezni predstavlja resno nevarnost za populacijo perutnine v Skupnosti.
            
         
               (4)
            
            
               Združeno kraljestvo je 11. aprila 2007 predstavilo zadnjo grobo oceno nastalih stroškov za izkoreninjenje te bolezni.
            
         
               (5)
            
            
               Britanski organi v celoti izpolnjujejo tehnične in administrativne obveznosti iz člena 3 Odločbe 90/424/EGS in člena 6 Uredbe (ES) št. 349/2005.
            
         
               (6)
            
            
               Plačilo finančnega prispevka Skupnosti se izvede pod pogojem, da so se načrtovani ukrepi dejansko že izvedli in da pristojni organi zagotovijo vse potrebne informacije v določenih rokih.
            
         
               (7)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Finančni prispevek Skupnosti
   1.   Združeno kraljestvo lahko pridobi finančni prispevek Skupnosti za odhodke, nastale v okviru nujnih ukrepov za boj proti atipični kokošji kugi leta 2006.
   2.   Navedeni finančni prispevek znaša 50 % stroškov, upravičenih do financiranja Skupnosti. Izplača se pod pogoji, določenimi v Uredbi (ES) št. 349/2005.
   Člen 2
   Naslovnik
   Ta odločba je naslovljena na Združeno kraljestvo Velika Britanija in Severna Irska.
   
      V Bruslju, 20. avgusta 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 224, 18.8.1990, str. 19. Odločba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).
   
      (2)  UL L 55, 1.3.2005, str. 12.